Es presenta la XXIII edició de Quaderns d'Investigació
03/09/2004 12:46:00

# Es presenta la XXIII edició de Quaderns d'Investigació

*   03/09/2004 12:46:00
*   [Imprimir](#)
*   Compartir
*    https://www.alaquas.org/documento.asp?id\_do=9366

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9366%2F1&title=Ajuntament%20d%27Alaqu%C3%A0s.%20Prensa.Es%20presenta%20la%20XXIII%20edici%C3%B3%20de%20Quaderns%20d%27Investigaci%C3%B3)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9366/1";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2004/2/9366/9366_Form_4.jpg)](https://www.alaquas.org/ficheros/documentos/2004/2/9366/9366_Form_10.jpg "<a href='https://www.alaquas.org/ficheros/documentos/2004/2/9366/9366_Form_10.jpg' target=_blank><i class='fa fa-external-link' aria-hidden='true'></i>.Es presenta la XXIII edició de Quaderns d'Investigació</a>")

*   Traducido automaticamente con [Apertium](http://www.apertium.org/): Actualmente no disponemos de la versión traducida de este documento, le presentamos una versión traducida automáticamente, si quiere ver los documentos en el idioma original haga click [aquí](\documento.asp?id_do=9366&idioma=1&autotraduce=0)

Diferents treballs d'investigació, com l'especial dedicat al 25 aniversari dels Moros i Cristians, completen aquesta publicació

El claustre del Castell d'Alaquàs va acollir el dissabte 28 d'agost una de les presentacions més rellevants pel que fa a la història d'Alaquàs. El col·lectiu de Quaderns d'Investigació va presentar la XXIII edició de la publicació històrica més important de la ciutat. A aquest acte van estar presents l'Alcalde d'Alaquàs, Jorge Alarte, acompanyat per l'Alcalde de Lanjarón, José Rubio, el director de la publicació, Enric Juan Redal, les i els autors del llibre i un nombrós públic.

En aquesta nova publicació destaquen diferents estudis que parlen sobre la història d'Alaquàs. El primer d'ells està realitzat per Ramón Tarín López i fa referència a "L'estructura de la terra i l'evolució del parcel·lari a l'horta d'Alaquàs segons els llibres cobradors de la séquia de 1974-1880". El segon article que hi podem trobar parla de la demolició de la torre del Castell i ha estat escrit per Rafael Roca Ricart. A continuació, hi ha un reportatge elaborat per Vicent Comes Iglesia anomenat "La política como tensión social. Un incidente local con repercusión nacional". Altres articles a destacar són "Les filles de Maria a Alaquàs, una aproximació a la seua història" de M. Sacramento Marí Ferrer, "Vint anys fent realitat somnis d'Argila", realitzat per diversos autors i "La Familia Lluna-Gordillo" de Maria Esteve.  
   
Aquesta edició rendeix un especial homenatge als 25 anys de la festa dels Moros i Cristians d'Alaquàs. Està realitzat per Joaquim Llorens, un dels fundadors d'aquesta festa en l'any 1979, i en ell es parla del naixement d'aquesta festa i el significat que va tindre dins del marc polític d'aquella època, ja que s'acabaven de celebrar les primeres eleccions locals de la democràcia.

Completen aquesta publicació històrica l'apartat de Biografies dedicat a algunes persones majors d'Alaquàs com Francisco Tàrrega Mas, Dolores Martí Miguel, Francisca Romero García, Maria i José Martínez Boscà, Teodora Tarazona Pérez i la família els Maios. Cal fer especial menció també a la història gràfica de la publicació, on es recopilen fotografies de diferents famílies d'Alaquàs i d'altres.

La publicació Quaderns d'Investigació va nàixer fa 23 anys a Alaquàs com una investigació adreçada als estudiants de la localitat i s'ha anat consolidant com la publicació històrica més important de la ciutat. Amb aquesta edició són més de 200 treballs d'investigació els que s'han realitzat parlant sobre la realitat social, econòmica, cultural i política de la ciutat.